? [kev siv hu nkauj] ?
? [sim suab] ?
? Peb lub xyoo dhau mus lawm ntsiag twb to ?
?Lub siab mob los tsis pom koj rov los kho ?
?Wb sib tso sib ncaim mus dub muag txig ?
?Taug nyias txoj kev, tsis tham, tsis tshuav dab tsi ?
- Mab Vwj: Hmoob txuj ci yog ib yam puav pheej...
txhua yam zoo heev,
txhua yam uas peb yuav tsum hwm,
peb yuav tsum tuav tseg thiab tuav kom muaj
rau cov tiam neeg tom ntej.
? [suab nkauj] ?
Tam li kuv loj hlob,
kuv pom tias cov neeg yog kuv niam kuv txiv tiam,
los cov neeg muaj hnub nyoog tib yam li kuv tam sim no muaj me nyuam,
lawv hais tsis tau lus Hmoob li lawm.
Nws pib ploj zuj zus lawm.
Kuv lub npe hu ua Mab Vwj.
Kuv yog ib tug hu thiab sau nkauj.
Kuv hu nkauj rau kuv yam lus nkaus xwb,
lus Hmoob,
vim nws yog ib qho ntawm kuv haiv neeg uas kuv xav
kom muaj ntxiv rau kuv cov menyuam
thiab lawv cov menyuam yav tom ntej.
? [suab nkauj] ?
Lub caij uas pauv kuv tus kheej ntau tshaj txog kev hu nkauj,
tam li ib txoj kev taug rau qhov no,
yog qhov high school show choir.
Nws yog ib txog nkauj uas maj mam hu qeeb qeeb hu ua "Sib hwm (Respect)" uas yog Aretha Franklin hu.
Tabsis nyob rau lub caij ntawd, kuv tseem txaj muag heev, tsis muaj peev xwm seev suab hu nkauj li.
Kuv lub suab tsis nrov li.
Tabsis kuv ho xav tias, "Koj xav dabtsi, cia kuv seev suab hu.
Cia kuv sim hu zaj nkauj no nkaus xwb."
Nws ua rau kuv ras.
Txhua leej kuj ras tib si.
Lawv hais tias, "Tos ib pliag."
Mab muaj lub suab no los lawm ntev thiab
nws tsis siv li txog tam sim no?"
Txij thaum ntawd los kuv thiaj pib muaj peev xwm
txog kuv lub suab.
? [suab nkauj] ?
Cov nkauj kuv sau
mloog to taub yooj yim, txog lub caij tam sim no.
Thaum koj xav txog Suav, Nyiv Pooj,
lawv cov nkauj zoo xws li kuv cov,
Thaib, Nplog, cov nkauj.
Thiab koj ho ntxiv qhov kom muaj zoo li Asmeskas li rau thiab,
thiab qhov ntawd yog lub suab kuv sau kom muaj.
Nws yog suab qa tag nrog.
Nov yog kuv qhov suab.
? La ?
? La, la, la ?
? La, la, la, la ?
? La, la, la, la, la, la, la, la ?
Thaum kuv sau kuv cov nkauj,
nws nyob ntawm saib kuv xav li cas rau lub caij ntawd.
Li ntawd, yog kuv tu siab, kuv sau ib txoj nkauj tus siab heev.
Thaum koj xav txog koj lub siab xav li cas,
koj xav kom txoj nkauj ntawd qhaib raws li koj xav.
Qhov kuv siv ua raws yog, kuv nug kuv tus kheej tias,
"Nws puas raug raws kuv lub siab?"
"Puas muaj qhov txuas tau raws rau kuv?
Koj paub los?
Thiab, Nws puas hloov kuv txoj kev xav?"
Nws xub pib tias, sau kom raws qhov kev xav lub caij ntawd.
Ces, pib ntxiv mus, kuv nrhiav cov suab nkauj
rau qhov kuv xav kom nws mus raws.
Ces kuv saib tej zaj nkauj ua piv txwv, los, xws li, yam twj paj nruag,
mloog lwm tus lub suab thiab saib seb lawv
ho siv cov no li cas qhia kev xav.
Thiab tom qab ntawd, kuv pib muab lub suab
thiab tag nrho cov lus kuv sau los tso ua ke.
Ces kuv mam mus ntsib cov pab tsim lub suab nkauj thiab nug tias,
"Nov yog zaj nkauj sau tau uas kuv nyiam,"
thiab, "Peb yuav kho li cas thiaj muaj taus qhov zoo li no?"
Ces peb pib ntawd mus.
Kuv niam kuv thiab txiv nkawv tsis tau pom kuv hu nkauj dua li.
Kuv xav txog nkawv txoj kev loj hlob,
tuaj Nplog teb tuaj,
nyob rau lub caij nplua rog Vietnam War thiab txhua yam,
kuv txiv yog CIA ib tug tub rog.
Qhov nkawv paub tsuas yog txog kev khwv xwb.
Thiab tuaj txog teb chaws Asmeskas los, tseem muaj kev khwv tshaj qhov qub.
Thiab Hmoob kab lig kev cai, los ntau haiv neeg,
cov pojniam thiab ntxhais,
yog cov ua noj ua haus thiab saib menyuam
thiab tej yam li ntawd xwb.
Nkawv cob qhia kom kuv loj hlob los ua ib tug ntxhais zoo li ntawd.
Nkawv paub tias kuv koom nrog qhov kev hu nkauj tom tsev kawm ntawv thaum lawb.
Nkawv hais tias, "Koj paub, nws ua xiam sijhawm xwb."
"Nws yuav tsis pab koj dabtsi."
"Nws yog ib qho thaum kawg tsis muaj dabtsi."
Thiab kuv yuav tsum xyaum
ua ib tug niam tsev zoo, xwb nas?
Tus niam tsev, los nyab zoo rau yav tom ntej.
Lwm tus xav kom kuv mus kawm ntawv qib siab thiab, koj paub,
kom kawm cov hoob qhia txog kev hu nkauj thiab tej yam li ntawd,
tabsis tsis yog li ntawd, tom qab kuv kawm tag,
kuv ua ob, ob txog haujlwm puv yim xuabmoos.
Kuv mam nug kuv tus kheej tias,
"Cas ho tsis muaj leej twg nug tias kuv xav mus ua dabtsi li?"
Thaum ntawd kuv mam rov pom tias hu nkauj yog ib qho kuv nyiam.
? [suab nkauj] ?
Qhov ntawd yog qhov
rov rub kuv thiab kuv txiv los ua ke, yog kev hu nkauj,
nws yog ib qho tsis txaus ntseeg li vim
kuv yeej zais kev hu nkauj tsis pub kuv niam thiab kuv txiv paub.
Tabsis nws muaj tej yam peb yuav tau pab peb niam peb txiv
txiv ua kom cuag lawv cov kev npau suav,
uas nws kuj yog ib qho txaus luag txog kuv txiv.
Nws qoj los tshuab cov twj paj nruag
thiab nws yeej muaj cov kas sev kaw nws qoj xim xaus.
Kuv pom tias lub caij qoj ntawd yog lub caij nws qoj raws li nws lub siab xav.
Ib tug txiv neej, kuv xav tias nyob rau txhua haiv neeg,
nws tsis yooj yim qhia nws lub siab xav li cas.
Thiab ua rau kuv, tam ib tug ntxhais,
pom tias nws yog ib yam kuv txiv siv qhia lwm tus, txog nws kev tu siab, zoo siab,
los tej yam tab tom muaj,
"Wow.
Tej zaum qhov no yog ib qhov kuv thiab kuv txiv wb siv qhia wb txog kev xav."
Suab nkauj, nws yog ib yam rau txhua yam lus siv.
Tsis hais nws yog lus Suav, Nyiv Pooj, los Thaib,
nyob ntawm yam lus koj loj hlob rau,
los paub,
koj pom tias lwm haiv neeg
ho ua lawv cov suab,
los lawv ho ua li cas txog cov no.
Thiab nws yog ib qho tseem ceeb rau peb muaj cov no
vim tias peb yog tib neeg.
? [suab nkauj] ?